РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  15

от заседание на Комисия ”Професионална квалификация, информационни технологии и статистика” на ВСС,
проведено на 16.04.2013 г.

Днес, 16.04.2013 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи” и Мая Атанасова - старши експерт-юрисконсулт дирекция „Правна” и Румен Митев – главен експерт съдебна статистика при АВСС.

1. ОТНОСНО: Обобщени статистически таблици за дейността на апелативните, военните, окръжните, административните, специализираните и районните съдилища за 2012 г., изготвени съгласно чл. 30, ал. 1, т. 13 от Закона за съдебната власт.

Комисия "Професионална квалификация, информационни технологии и статистика" предлага Висшият съдебен съвет да вземе следното решение:

ПРОЕКТ: 
ВИСШИЯТ СЪДЕБЕН СЪВЕТ
Р Е Ш И:

1. ПРИЕМА за сведение Обобщените статистически таблици за дейността на апелативните, военните, окръжните, административните, специализираните и районните съдилища за 2012 г., изготвени съгласно чл. 30, ал. 1, т. 13 от Закона за съдебната власт.

2. Обобщените статистически таблици за дейността на съдилищата през 2012 г. ДА СЕ ПУБЛИКУВАТ на Интернет-страницата на ВСС, в раздел Съдебна статистика.

2. ОТНОСНО: Писмо от председателя на Районен съд гр. Кула с искане за закупуване и годишен абонамент на програмен продукт JES за деловодството на СИС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Искането от председателя на Районен съд гр. Кула за закупуване и годишен абонамент на програмен продукт JES за деловодството на СИС, е основателно.
2.2. Препраща писмото от председателя на Районен съд гр. Кула на комисия „Бюджет и финанси” на ВСС, по компетентност.

3. ОТНОСНО: Искане от председателя на Районен съд гр. Димитровград за закупуване на програмен продукт за Съдебно изпълнителната служба.
Предвид необходимостта от икономично и целесъобразно изразходване на бюджетните средства 
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Искането от председателя на Районен съд гр. Димитровград за закупуване и годишен абонамент на програмен продукт JES за деловодството на СИС, е основателно.
3.2. Закупуването на останалите изброени в писмото на председателя на Районен съд гр. Димитровград програмни продукти, е нецелесъобразно.
3.3. Препраща писмото от председателя на Районен съд гр. Димитровград на комисия „Бюджет и финанси” на ВСС, по компетентност.

4. ОТНОСНО: Искане от председателя на Районен съд гр. Балчик за осигуряване на средства за закупуване на UPS за сървър.

КОМИСИЯ “ПРОФЕСИОНАЛНА КВАЛИФИКАЦИЯ,ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И:
4.1. Указва на председателя на Районен съд гр. Балчик да се диагностицира дефекта на непрекъсваемото устройство и се прецени дали не е необходима само замяна на батерии.

5. ОТНОСНО: Констативни протоколи за смяна на версия на ЕСГРАОН и смяна на версия на АИС „Бюра съдимост” в съдилища.

КОМИСИЯ “ПРОФЕСИОНАЛНА КВАЛИФИКАЦИЯ,ИНФОРМАЦИОННИ ТЕХНОЛОГИИ И СТАТИСТИКА”
 Р Е Ш И :

5.1. Всички  констативните протоколи за смяна на версия на ЕСГРАОН и смяна на версия на АИС „Бюра съдимост”, които се получават във Висшия съдебен съвет да се препратят на Консорциум „Лирекс БГ" ООД - „Индекс-България" ООД.

6. ОТНОСНО: Съобщение от Европейската комисия до Европейския парламент, Съвета, Европейската Централна банка, Европейския икономически и социален комитет и комитет на регионите за публикуването на информационно табло на ЕС в областта на правосъдието.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Приема за сведение предоставената информация, свързана със създаването на информационно табло на ЕС в областта на правосъдието.
6.2. Предлага на Комисия „Международна дейност” съобщението от Европейската комисия до Европейския парламент, Съвета, Европейската Централна банка, Европейския икономически и социален комитет и комитет на регионите за публикуването на информационно табло на ЕС в областта на правосъдието, да се публикува на Интернет-страницата на ВСС.

Допълнителни точки:

7. ОТНОСНО: Молба от Димитър Мутафчиев, София, хранителен комплекс на НСлС.

КОМИСИЯ “ПРОФЕСИОНАЛНА КВАЛИФИКАЦИЯ,ИНФОРМАЦИОННИ ТЕХНОЛОГИИ И СТАТИСТИКА”
 Р Е Ш И :

7.1. Препраща молбата от Димитър Мутафчиев на Главния инспектор на Инспектората към Висшия съдебен съвет, по компетентност.
8. ОТНОСНО: Електронно правосъдие - дейности, срокове, финансиране, политики за финансиране - докладва Румен Георгиев

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Приема за сведение информацията относно Електронно правосъдие - дейности, срокове, финансиране, политики за финансиране.

9. ОТНОСНО: Методология за извършване на проверка за прилагането на принципа на случайното разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема за запознаване Методология за извършване на проверка за прилагането на принципа на случайното разпределение на делата.

10. ОТНОСНО: Определяне дата за следващото заседание.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Насрочва следващо заседание на комисията за 23.04.2013 г. /вторник/.

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ